( 365 ) 



m. 



Sans date. Fin du XIV« siècle. — Instruction de Jean, duc 

 de Berry, à un envoyé nommé Gontier qu'il dépêche vers 

 le duc de Bourgogne pour l'informer comment le roi 

 Charles VI se laissait gouverner par le connétable et 

 autres , à l'exclusion de ces deux ducs. 



C'est ce que Gontier a à dire à M. le duc de Bourgoingne de 

 par M. de Berry , et premièrement. 



Comment M. de Berry a envoie Messire Estienne d'Avantoys 

 et lui devers le duc de Lencastre, avec Messire Richart d'Albei- 

 bery, son chambellan , qui estoit venu devers le roy et devers 

 M. de Berry, pour avoir sauf conduit pour ledit duc et pour III C 

 chevaux de sa corapaingnie , lequel li a esté plainement refusé , 

 et la response sur ce faire audit duc chargiée à M. de Berry , si 

 comme il appert par les instructions sur ce faictes par le roy , et 

 envoiées audit M. de Berry par Messire Gaucher de Passac ; 

 lesquelles instructions ledit Gontier portera avec lui et les raons- 

 trera à M. de Bourgoingne, s'il li plaist à les veoir. 



Item. Comment, quant ledit Messire Richard et Guillaume de 

 Nades, que Monsieur H avoit haillié pour le guider et conduire 

 devers le roy , furent à Molins , où le roy estoit , le connétable , 

 le sire de La Rivière et le Bègue de Villaumes vindrent à eulx 

 et leur dirent que le roy leur avoit commis et enchargié de oïr 

 la cause de leur venue et recevoir les lettres qu'ils apportoient et 

 que au roy ne parleroient point ; et ainsi le firent , et puis après 

 II jours il leur dirent qu'il venissent pranre congié du roy, et que 

 la response , telle que le roy vouloit estre faicte au duc de Len- 

 castre, M. de Berry la lui feroit et que le roy l'escrivoit audit 

 M. de Berry. 



